Rietumeiropas laiks

Rietumeiropas laiks (WET, UTC±00:00) ir laika josla, ko izmanto Eiropas rietumu un ziemeļrietumu daļā. Šīs valstis un reģioni ziemas mēnešos izmanto Rietumeiropas laiku. 
Kanāriju Salas, kopš 1946. gada (pārējā Spānija lieto CET, UTC+1)
Fēru Salas, kopš 1908. gada
 Grenlandes ziemeļaustrumu daļa (Danmarkshavna un apkārtējais reģions)
Islande, kopš 1968. gada
Portugāle, kopš 1912. gada ar pārtraukumiem (izņemot Azoras, UTC−1)
Madeira, kopš 1912. gada ar pārtraukumiem
Īrija, kopš 1916. gada (oficiāli kā Griničas laiks) ar pārtraukumu starp 1968. un 1971. gadu
Apvienotā Karaliste un Kroņa īpašumi, kopš 1847. gada Anglija, Skotija, Velsa, Normandijas salas un Menas Sala, kopš 1916. gada Ziemeļīrija (oficiāli kā Griničas laiks), ar pārtraukumiemDavid Ennals "British Standard Times Bill [Lords]",  Hansard, House of Commons Debate, 23 January 1968, vol 757 cc290-366, 290–92"British Standard Time",  Hansard (HC), 2 December 1970, vol 807 cc1331-422
Maroka, kopš 2008. gada

Visas šīs valstis, izņemot Islandi, kā vasaras laiku izmanto Rietumeiropas vasaras laiku (WEST, UTC+1), kurš ir vienu stundu priekšā WET. Apvienotajā Karalistē WEST tiek saukts par Lielbritānijas vasaras laiku, bet Īrijā par Īrijas standarta laiku.

 Vēsturiskais pielietojums 
Šīs laika joslas variācija, kura līdz 1911. gadam tika bāzēta pēc Parīzes meridiāna, tika izmantota šādās valstīs:
Andora: 1901–46
Beļģija: 1892–1914 un 1919–1940
Francija: 1911–1940 un 1944–1945
Gibraltārs: 1880–1957
Luksemburga: 1918–1940
Monako: 1911–1945

Līdz Otrajam pasaules karam Francija lietoja WET. Tomēr vācu okupācijas laikā laika josla tika nomainīta uz Vācijas laiku un tā vairs nav mainīta atpakaļ. Divās citās okupētajās teritorijās, Beļģijā un Nīderlandē, notika tas pats. Arī Spānija ar ģenerāļa Fransisko Franko rīkojumu nomainīja laika joslu uz CET, solidarizējoties ar Vāciju.

Apvienotajā Karalistē no 1940. līdz 1945. gadam Lielbritānijas vasaras laiks (BST=CET) tika izmantots ziemās, un no 1941. līdz 1945. gadam un atkal 1947. gadā Lielbritānijas dubultais vasaras laiks (BDST=CEST) tika izmantots vasarās. No 1968. gada 18. februāra līdz 1971. gada 31. oktobrim BST tika izmantots visa gada garumā.

Īrijā no 1940. līdz 1946. gadam visu gadu tika izmantots Īrijas vasaras laiks (IST=CET), neizmantojot "dubulto" vasaras laiku, ko tajā laikā lietoja Apvienotajā Karalistē. No 1968. gada 18. februāra līdz 1971. gada 31. oktobrim visu gadu tika izmantots Īrijas standarta laiks.

Portugāles kontinentālajā daļā no 1966. līdz 1976. gadam un no 1992. līdz 1996. gadam tika izmantots Centrāleiropas laiks. Azoru autonomais reģions no 1992. līdz 1993. gadam izmantoja WET.Decreto Legislativo Regional n.º 29/92/A (23-12-1992) (in Portuguese), Diário da República (Diary of the Republic) – 1st Series - A, nr. 295, p. 5932-(2), 23 December 1992. Retrieved 11 January 2014Decreto Legislativo Regional n.º 8/93/A (26-03-1993) (in Portuguese), Diário da República (Diary of the Republic) – 1st Series - A, nr. 72, p. 1496-(272), 23 March 1993. Retrieved 11 January 2014Decreto Legislativo Regional n.º 9/93/A (15-07-1993) (in Portuguese), Diário da República (Diary of the Republic) – 1st Series - A, nr. 164, p. 3845-3846, 15 July 1993. Retrieved 11 January 2014

 Anomālijas 
 Krāsa  Oficiālais laiks pret vietējo laiku 1 h ± 30 m atpaliek 0 h ± 30 m 1 h ± 30 m priekšā 2 h ± 30 m priekšā 3 h ± 30 m priekšā

 Reģioni ārpus UTC meridiāniem, kuri izmanto Rietumeiropas laiku 

 Uz rietumiem no 7°30′ W ("fiziskais" UTC-1)
 Islande
 Mičinesa, Fēru Salas
 Īrijas rietumu daļa
 Portugāles rietumu daļa
 Madeira
 Kanāriju Salas

 Atsauces 

Kategorija:Laika joslas
Kategorija:Rietumeiropa